Rozsudok Krajského súdu Prešov sp. zn. 1Sd/41/2016 z 17. 8. 2016
Rozsudok Krajského súdu Prešov z 17. augusta 2016, sp. zn. 1Sd/41/2016, ECLI:SK:KSPO:2016:8016200470.1
Súd: Krajský súd Prešov
Spisová značka: 1Sd/41/2016
ECLI: ECLI:SK:KSPO:2016:8016200470.1
Dátum vydania: 17. 8. 2016
Forma: Rozsudok
Oblasť práva: Správne právo
Text rozhodnutia
Súd: Krajský súd Prešov Spisová značka: 1Sd/41/2016 Identifikačné číslo súdneho spisu: 8016200470 Dátum vydania rozhodnutia: 18. 08. 2016 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2016:8016200470.1 ROZSUDOK V MENE SLOVENSKEJ REPUBLIKY Krajský súd v Prešove sudkyňou JUDr. Vierou Zoľákovou v právnej veci navrhovateľky S. Z., bytom v N., U. XX proti odporkyni Sociálnej poisťovni, ústredie v Bratislave, ul. 29. augusta č. 8-10, Bratislava o starobný dôchodok dňa 18. augusta 2016 takto r o z h o d o l : Súd p o t v r d z u j e rozhodnutie odporkyne zo dňa 4. marca 2016 č. 545 804 9014 0. Náhrada trov konania sa účastníkom n e p r i z n á v a. o d ô v o d n e n i e : 1. Z administratívneho spisu vyplýva, že navrhovateľke bol právoplatným rozhodnutím zo dňa 20. júla 2012 č. 545 804 9014 0 podľa § 65 a § 82 zákona č. 461/2003 Z.z. priznaný starobný dôchodok od 4. mája 2012. Následne rozhodnutím zo dňa 16. októbra 2015 č. 545 804 9014 0 bol navrhovateľke podľa § 66 ods. 3 zákona č. 461/2003 Z.z. od 24. decembra 2014 zvýšený starobný dôchodok z dôvodu započítania obdobia dôchodkového poistenia počas poberania starobného dôchodku od 3. marca 2014 do 23. decembra 2014. Rozhodnutím zo dňa 4. marca 2016 č. 545 804 9014 0 podľa § 82b zákona č. 461/2003 Z.z. o sociálnom poistení v znení zákona č. 140/2015 Z.z. rozhodla, že navrhovateľke od 1. júla 2015 nevznikol nárok na zvýšenie sumy starobného dôchodku na sumu minimálneho dôchodku. Podľa § 82 zákona č. 461/2003 Z.z. v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty jej od 1. januára 2016 zvýšila starobný dôchodok na sumu 214,80 EUR mesačne. Výrok rozhodnutia odôvodnila tým, že poukázala na ustanovenie § 82b zákona č. 461/2003 Z.z. v znení zákona č. 140/2015 Z.z. a konštatovala, že kvalifikovaným obdobím dôchodkového poistenia je obdobie dôchodkového poistenia získané pred 1. januárom 1993, v cudzine (cudzinou je štát, s ktorým má Slovenská republika uzatvorenú zmluvu o sociálnom zabezpečení, iný členský štát Európskej únie, štáty Európskeho združenia voľného obchodu, ktorými sú islandská republika, Nórske kráľovstvo, Lichtenštajnské kniežactvo a Švajčiarska konfederácia), v kalendárnom roku, v ktorom boli splnené podmienky nároku a starobný dôchodok, a obdobie dôchodkového poistenia získané v kalendárnom oku, za ktorý sa osobný mzdový bod určil najmenej v hodnote 0,241. Za kalendárne roky, za ktoré už raz boli určené osobné mzdové body, resp. osobný mzdový bod v predchádzajúcom rozhodnutí, resp. predchádzajúcich rozhodnutiach, patria už raz určené osobné mzdové body. Tiež sa neprihliada na osobné mzdové body určené za kalendárne roky pred 1. januárom 1993, pretože obdobie dôchodkového poistenia získané kalendárnych rokoch pred 1. januárom 1993 je kvalifikovaným obdobím schodkového poistenia bez ohľadu na hodnotu osobného mzdového bodu určeného t kalendárne roky pred 1. januárom 1993. Prehľad hodnôt osobných mzdových bodov za jednotlivé kalendárne roky roku 1992 je uvedený v priloženom osobnom lište dôchodkového poistenia určenie minimálneho dôchodku (ďalej len „osobný list“). K 1. júlu 2015 navrhovateľa získala 10 190 dní kvalifikovaného obdobia dôchodkového istenia, presný rozpis je uvedený v priloženom osobnom liste. Podľa § 60 ods. 9 zákona č. 461/2003 Z.z. v znení neskorších predpisov rok dôchodkového istenia je 365 dní dôchodkového poistenia. Z uvedeného vyplýva, že navrhovateľka získala 27 rokov a 335 dní kvalifikovaného obdobia dôchodkového poistenia. Nezískala najmenej 30 rokov kvalifikovaného obdobia dôchodkového poistenia, preto nemá nárok na zvýšenie sumy jej starobného dôchodku na sumu minimálneho dôchodku. Suma starobného dôchodku sa podľa § 82 zákona č. 461/2003 Z.z. v znení neskorších predpisov zvyšuje od 1. januára 2016 o 1,90 EUR mesačne (o pevnú sumu zvýšenia starobného dôchodku ustanovenú v § 1 písm. a) opatrenia Ministerstva práce, sociálnych vecí a rodiny Slovenskej republiky č. 283/2015 Z.z.) na 214,80 EUR mesačne. Pretože nedošlo k zmene iných skutočností rozhodujúcich na nárok na zvýšenie dôchodku na sumu minimálneho dôchodku, nárok na zvýšenie sumy starobného dôchodku na sumu minimálneho dôchodku podlá § 82b zákona č. 461/2003 Z.z. v znení zákona č. 140/2015 Z.z. navrhovateľke nevznikol ani od 1. januára 2016. Obdobie dôchodkového poistenia, kvalifikované obdobie dôchodkového poistenia je uvedené v osobnom liste, ktorý neoddeliteľnou súčasťou. 2. Proti rozhodnutiu odporkyne zo dňa 4. marca 2016 č. 545 804 9014 0 podala navrhovateľka odvolanie, ktoré odôvodnila tým, že v roku 2012 jej bol priznaný starobný dôchodok, kde je uvedený súčet počtu dní obdobia dôchodkového poistenia do vzniku nároku na dôchodok 10 555 dní, t.j. 28 rokov a 335 dní = 28,9179 roka. V roku 2016 je úhrn kvalifikovaného obdobia dôchodkového poistenia 10 190 dní, t.j. 27 rokov a 335 dní = 27,9179 roka, čo je o 1 rok menej a je tam uvedené aj obdobie roku 2014. Uviedla, že nerozumie takémuto prepočtu kvalifikovaného obdobia dôchodkového poistenia. Odporkyňa v písomnom vyjadrení k opravnému prostriedku uviedla, že navrhuje rozhoduje ako vecne správne potvrdiť. Uviedla, že Sociálna poisťovňa zvýši starobný dôchodok na sumu minimálneho dôchodku, ak poberateľ dôchodku splní podmienky podľa § 82b zákona č. 461/2003 Z.z. o sociálnom poistení v znení zákona č. 140/2015 Z. z. účinným od 1. júla 2015. Jednou z podmienok nároku je získanie najmenej 30 rokov kvalifikovaného obdobia dôchodkového poistenia. Počet získaných rokov kvalifikovaného obdobia dôchodkového poistenia ovplyvňuje aj samotnú výšku minimálneho dôchodku. Citovala ustanovenie § 82b ods. 4 zákona č. 461/2003 Z.z. v znení zákona č. 140/2015 Z.z., podľa ktorého kvalifikované obdobie dôchodkového poistenia je obdobie dôchodkového poistenia získané - pred 1. januárom 1993 - započítavajú sa všetky dni dôchodkového poistenia, - od 1. januára 1993 - započítavajú sa len dni získané v kalendárnom roku, za ktorý sa určil osobný mzdový bod najmenej v hodnote 0,241 - v cudzine - započíta sa celé obdobie, ak je potvrdené príslušnou inštitúciou sociálneho poistenia v cudzine, - v kalendárnom roku, v ktorom boli splnené podmienky nároku na dôchodok, ak ide o dôchodok priznaný po 31. decembri 2004, - v kalendárnom roku, do ktorého patrí deň, od ktorého bol priznaný dôchodok, ak ide o dôchodok priznaný pred 1. januárom 2004. Ku dňu posúdenia nároku na zvýšenie sumy starobného dôchodku na sumu minimálneho dôchodku, t.j. k 1. júlu 2015 navrhovateľka získala 10 190 dní kvalifikovaného obdobia dôchodkového poistenia, čo je 27 rokov a 335 dní. Nakoľko navrhovateľka získala menej ako 30 kvalifikovaného obdobia dôchodkového poistenia, nevznikol jej nárok na zvýšenie dôchodku na sumu minimálneho dôchodku. Obdobie dôchodkového poistenia, kvalifikovaného poistenia je uvedené v osobnom liste, ktorý tvorí prílohu napadnutého rozhodnutia a jeho neoddeliteľnou súčasťou. Vzhľadom na vyššie uvedené skutočnosti navrhovateľke pre posúdenie nároku o zvýšenie sumy starobného dôchodku na sumu minimálneho dôchodku nebolo započítané obdobie dôchodkového poistenia, v ktorých navrhovateľka mala nižší osobný mzdový bod ako 0,241, a to - od 1. januára 2010 do 31. decembra 2010 a - od 3. marca 2014 do 23. decembra 2014. 3. Podľa § 82b zákona c. 461/2003 Z.z. v znení zákona č. 140/2015 Z.z. nárok na zvýšenie sumy starobného dôchodku na sumu minimálneho dôchodku vzniká, ak poberateľ tohto dôchodku a) získal najmenej 30 rokov kvalifikovaného obdobia dôchodkového poistenia, b) uplatnil si nárok na pozostalostný dôchodok podlá zákona č. 461/2003 Z.z. v znení neskorších predpisov, nárok na dôchodok podlá zákona č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a nárok na pozostalostný dôchodok na základe zmluvy o poistení dôchodku zo starobného dôchodkového sporenia podlá zákona č. 43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov, ak boli splnené podmienky nároku na dôchodok podlá uvedených právnych predpisov, a c) suma starobného dôchodku vrátane sumy pozostalostného dôchodku podľa zákona č. 461/2003 Z.z. v znení neskorších predpisov, sumy dôchodku podľa zákona č. 328/2002 Z.z. v znení neskorších predpisov, sumy pozostalostného dôchodku na základe zmluvy o poistení dôchodku zo starobného dôchodkového sporenia podlá zákona č. 43/2004 z.z. v znení neskorších predpisov, sumy dôchodku vyplácaného z cudziny nedosahuje sumu minimálneho dôchodku zodpovedajúcu získanému počtu rokov kvalifikovaného obdobia dôchodkového poistenia. Kvalifikovaným obdobím dôchodkového poistenia je obdobie dôchodkového poistenia získané pred 1. januárom 1993, v cudzine (cudzinou je štát, s ktorým má Slovenská republika uzatvorenú zmluvu o sociálnom zabezpečení, iný členský štát Európskej únie, štáty Európskeho združenia voľného obchodu, ktorými sú islandská republika, Nórske kráľovstvo, Lichtenštajnské kniežactvo a Švajčiarska konfederácia), v kalendárnom roku, v ktorom boli splnené podmienky nároku a starobný dôchodok, a obdobie dôchodkového poistenia získané v kalendárnom oku, za ktorý sa osobný mzdový bod určil najmenej v hodnote 0,241. 4. Preskúmaním veci súd dospel k záveru, že opravný prostriedok navrhovateľky nie je dôvodný. Odporkyňa pri rozhodovaní o nároku navrhovateľky na zvýšenie sumy starobného dôchodku na sumu minimálneho dôchodku postupovala v súlade s ustanovením § 82b zákona č. 461/2003 Z.z. o sociálnom poistení v znení zákona č. 140/2015 Z.z. Kvalifikované obdobie dôchodkového poistenia nemusí byť totožné s obdobím dôchodkového poistenia pri rozhodovaní o priznaní starobného dôchodku. Tak je to aj u navrhovateľky, ktorej sa do kvalifikovaného obdobia dôchodkového poistenia na rozdiel od obdobia dôchodkového poistenia posudzovaného pre priznanie starobného dôchodku nezapočítalo obdobie od 1. januára 2010 do 31. decembra 2010 a od 3. marca 2014 do 23. decembra 2014, keďže v tomto období mala nižší osobný mzdový bod ako 0,241. Navrhovateľka k 1. júlu 2015 získala 10 190 dní kvalifikovaného obdobia dôchodkového poistenia, čo je 27 rokov a 335 dní. Keďže nezískala 30 rokov kvalifikovaného obdobia dôchodkového poistenia, nevzniká jej nárok na zvýšenie dôchodku na sumu minimálneho dôchodku. Vzhľadom na uvedené súd rozhodnutie odporkyne zo dňa 4. marca 2016 č. 545 804 9014 0 ako vecne správne potvrdil. 5. O trovách konania súd rozhodol podľa § 250k ods. 1 O.s.p. v spojení s ustanovením § 250l ods. 2 O.s.p. a žiadnemu z účastníkov nepriznal náhradu trov konania. Navrhovateľka si neuplatnila nárok na náhradu trov konania a odporkyňa zo zákona nemá nárok na náhradu trov konania. Poučenie: Proti tomuto rozsudku je prípustné odvolanie do 15 dní odo dňa jeho doru- čenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2016:8016200470.1 (dáta aktuálne k 11. 11. 2026). Záväzné je znenie zverejnené súdom.




